User:Sarveshgamer/sandbox

'''ஜெ. ஒய். பிள்ளை''' ஜெ. ஒய். பிள்ளை (J Y Pillay) என்று அழைக்கப்படும் ஜோசஃப் யுவராஜ் பிள்ளை 34 ஆண்டுகளாக (1995 வரை) உயரிய சிங்கப்பூர் அரசு ஊழியராகவும் தொழில் அதிபராகவும் பணியாற்றியவர். 1965-ஆம் ஆண்டு சிங்கப்பூர் சுதந்திரம் பெற்ற பிறகு அதன் பொருளியலை வடிவமைக்க உதவிய முன்னோடிகளில் ஜெ. ஒய். பிள்ளை முக்கியமானவர்.

 வாழ்க்கைத் தொழில் சிங்கப்பூரின் விமான நிறுவனமான சிங்கப்பூர் ஏர்லைன்ஸை உலகத் தரம் வாய்ந்த ஒன்றாக உயர்த்தியதில் ஜெ. ஒய். பிள்ளைக்குப் பெரும் பங்குண்டு. இவர் சிங்கப்பூர் ஏர்லைன்ஸ் நிறுவனத்தின் தலைவராக 1972-ஆம் ஆண்டு முதல் 1996-ஆம் ஆண்டு வரை பணியாற்றினார். இவர் 1999-ஆம் ஆண்டு முதல் 2010-ஆம் ஆண்டு வரை ‘சிங்கப்பூர் எக்ஸ்சேஞ்ச்’ என்னும் நிறுவனத்தின் தலைவராகவும் இருந்தார். டைகர் ஏர்வேஸ் ஹோல்டிங்ஸ் நிறுவனத்தின் தலைவர் பொறுப்பை இவர் 2011 முதல் 2014 வரை வகித்தார். தற்போது இவர், அதிபர் ஆலோசகர் மன்றத்தின் தலைவராக உள்ளார்.

விருதுகள் பொதுச் சேவைக்காக, ஜெ. ஒய். பிள்ளைக்கு மிகவும் உயரிய நீல உத்தமா விருது 2012-ஆம் ஆண்டு தேசிய தினத்தின் போது வழங்கப்பட்டது. 2012-ஆம் ஆண்டு சிங்கப்பூர்த் தேசியப் பல்கலைக்கழகம் இவரின் பங்களிப்பைக் கௌரவிக்கும்வண்ணம் இரண்டு பேராசிரியர் இருக்கைகளை அமைத்தது.

மேற்கோள்